חי גאליס

חי גאליס (נולד ב-5 בינואר 1976) הוא מנכ"ל חברת ביג מרכזי קניות

ביוגרפיה
גאליס נולד בתל אביב ולמד בגימנסיה הרצליה. שירת בצה"ל כלוחם ומפקד ביחידת מודיעין מטרות. בגיל 21 קיבל מעופר שחטר, מנכ"ל חברת ניהול הקניונים אריאל פרומול, הצעה להצטרף לחברה ולנהל את מרכז "שופינג" ברמת גן. משם עבר לדיזנגוף סנטר ועבד כסגן מנהל תפעול ומנהל פרויקטים, ובין השאר ייסד את שוק האוכל. 

היה מנהל פרויקטים בקבוצת ברן. משם עבר לביג מרכזי קניות, כשזו מנתה ארבעה מרכזים. עם הצטרפותו של איתן בר זאב לקבוצה, בשנת 2004, מונה גאליס למנהל המרכזים. בתחילת 2009 מונה לסמנכ"ל ניהול ותפעול. בשנת 2017 מונה למנכ"ל הקבוצה.

בתחילת נובמבר 2020, לאחר שקבינט הקורונה הכריז על פתיחת חנויות הרחוב, הוציא גאליס מכתב לשוכרים בו קרא להם לפתוח את החנויות במרכזים הפתוחים בערים הירוקות. הדבר הוביל לפתיחה המרכזים והוביל גם רשתות אחרות לפתוח את שעריהן.

ב-20 בדצמבר 2021 בית המשפט המחוזי בלוד דחה את תביעתה של חברת ביג כנגד כידן דהרי וירון אביב אודות מתחם ישפרו במודיעין, בפסיקתו ציין השופט כי חברת ביג נהגה בחוסר תום לב בהליך, וחייב אותה לפצות את דהרי ואדיב בהוצאות משפט בסך 100,000 ש"ח.

לאחר שפורסמה הכוונה להביא להצבעה בקריאה ראשונה בכנסת הצעת חוק לצמצום עילת הסבירות אמר גאליס כי אם וההצעה תעבור הוא ישבית את מרכזי רשת ביג ב-11 ביולי. בתגובה הודיעו מספר רשתות שמחזיקות בשטחי מסחר במרכזי ביג, בהן רמי לוי שיווק השקמה, שופרסל, קרפור, בריל, אופטיקה הלפרין, ועידן 2000 כי הם יפתחו את חנויותיהן ב-11 ביולי על אף הודעתה של רשת ביג.

חיים אישיים 
גאליס הוא בוגר תואר ראשון ותואר שני במנהל עסקים מהקריה האקדמית אונו.

גאליס התחתן עם אפרת (לבית דהאן) ב-2002. להם שלושה ילדים והם מתגוררים בתל אביב.

קישורים חיצוניים

הערות שוליים

בוגרי הקריה האקדמית אונו
דירקטורים ישראלים
מנכ"לים ישראלים
בוגרי גימנסיה הרצליה
תל אביב-יפו: אישים
ישראלים שנולדו ב-1976